R O M Â N I A
JUDEŢUL HUNEDOARA 
   MUNICIPIUL BRAD
        P R I M A R U L
 Nr. 126/11506/05.09.2022



R E F E R A T   D E   A P R O B A R E 
privind rectificarea  bugetului local al Municipiului Brad pe anul 2022


         În bugetul local al Municipiului Brad pe anul 2022 s-au încasat venituri în plus față de cele prognozate în suma de  1.082,62  mii lei,  veniturile stabilindu-se  în sumă de 38.637,83  mii lei, iar cheltuielile în sumă de 42.018,19  mii lei, astfel cum rezultă din Referatul nr. 47.641/05.09.2022 al Serviciului Buget, Finanțe, Contabilitate, Taxe și Impozite Locale din aparatul de specialitate al Primarului Municipiului Brad.
	Ministerul Lucrărilor Publice, Dezvoltării și Administrației a alocat Municipiului Brad suma de 861,51 mii lei, aferentă proiectelor din cadrul Programului Operațional Capital Uman 2014 - 2020, din care pentru cererea de prefinanțare aferentă proiectului „Părinții departe, școala aproape de copii!”, cod SMIS 139652 suma de 476,64 mii lei, iar pentru cererea de prefinanțare aferentă proiectului  „Primii pași în educația timpurie, în municipiul Brad, județul Hunedoara” cod SMIS 133440  suma de 384,87 mii lei.
	Prin adresa nr. HDG_STZ 17580/01.09.2022 înregistrată la Primăria Municipiului Brad sub nr. 47505/01.09.2022 s-a alocat Municipiului Brad suma de 217 mii lei, din care suma de 71 mii lei  pentru finanțarea drepturilor copiilor cu cerințe educaționale speciale integrați în învățământul de masă și suma de 146 mii lei pentru finanțarea burselor elevilor din învățământul de masă.
	Totodată, la bugetul local al Municipiului Brad pe anul 2022 s-au încasat venituri suplimentare în sumă de 4,11 mii lei.
	Astfel, am inițiat prezentul proiect de hotărâre prin care am propus rectificarea bugetului local al municipiului Brad pe anul 2022.
Veniturile bugetului local al Municipiului Brad pe anul 2022 se majorează cu suma de 1082,62 mii lei la următoarele capitole bugetare:
	a) - 03.02. „Impozit pe venit”...........................................................0,78 mii lei;
	b) -11.02. „Sume defalcate din TVA”…………………....…......217,00 mii lei;
	c) - 18.02.  „Alte impozite și taxe fiscale”........................................2,25 mii lei;
	d) - 36.02.  „Diverse venituri” ......................................................... 1,08 mii lei;
	e) - 48.02. ” Sume primite de la U.E.”  ..................................... ..861,51 mii lei.
	Cheltuielile bugetului local al Municipiului Brad pe anul 2022 se majorează cu suma de  1.082,62 mii lei la următoarele capitole bugetare:
	a) - 65.02.  „Învățământ”..............................................................1078,51 mii lei;
	b)  - 84.02.  „Transporturi”............................................................4,11 mii lei.


	Totodată la articolul 4 al proiectului de hotărâre am propus aprobarea virărilor de credite de la un capitol bugetar la altul după cum urmează:
	a) 65.02/ „Invățământ”...............................................................(+) 47,80 mii lei;
	b) 67.02. „Cultură, recreere și religie”......................................(+) 127,20 mii lei;   	c) 81.02. „Combustibil și energie”...........................................(-) 200,00 mii lei;
	d) 84.02. „Transporturi”..............................................................(+) 25,00 mii lei.
	În contextul celor de mai sus supun spre dezbatere plenului Consiliului Local al Municipiului Brad proiectul de hotărâre în forma prezentată.
    Invoc în susţinerea propunerii mele prevederile Secţiunii a 2-a din Legea nr. 317/2021 a bugetului de stat pe anul 2022,   precum și ale art.1 alin. 2, art. 8, art. 39 şi art. 58 alin.1 lit. a din Legea nr. 273/2006 privind finanţele publice locale, cu modificările şi completările ulterioare.

